**Hongqi løfter sløret for en af markedets skarpeste leasingpriser**

**Firehjulstræk, overdådig komfort, plads til 7 personer, 435 elektriske hestekræfter og et spektakulært design, der stjæler rampelyset. Dette og meget mere tilbyder Hongqi E-HS9 nu til en månedlig privatleasingydelse fra 4.495 kr.**

Hongqi E-HS9 er med sine 5,2 meter og plads til 7 personer den største elektriske luksus-SUV på markedet. Den er på mange måder helt unik og nu kan den privatleases til en månedlig ydelse, der er absolut lige så unik for en bil i luksus-segmentet:

*”Hongqi E-HS9 har et design, der skaber opmærksomhed i gadebilledet, men det er i høj grad også bag rattet, at man bliver imponeret over komfort og pladsforhold. Nu har vi sammensat en privatleasingpakke, der er lige så tillokkende, som selve bilen”,* fortæller produktchef Alexander Bachmann og uddyber: *”Ved en udbetaling på 49.995 kr. er det muligt at træde ind i Hongqis luksusunivers for 4.495* *kr. om måneden for Comfort-versionen med 7 sæder og 435 hk. Til denne pris er det nu blevet endnu mere attraktivt at køre på første klasse – det bliver svært at finde en bil i samme klasse til så skarp en pris.”*

Løbetiden for privatleasingaftalen er 24 mdr. med en årlig kørsel på 15.000 km og den samlede betaling er 159.025 kr. Hele pakken inkluderer desuden installation af Clever ladestander privat. \*

Listen over udstyr på Comfort-niveauet er omfattende. Af særlige features kan bl.a. fremhæves: Sæder i Alcantara® / kunstlæder, nakkestøtte med eksklusiv pude, panoramaglastag, 360 graders kamera, førerassistentsystem, LED for- og baglygter, digitalt 16” instrumentpanel +Apple CarPlay, 16” infotainmentskærm, 9” kontrolpanel, 21” aluminiumsfælge, akustikruder med dobbeltisolering, 4 zoners klimaanlæg, varme på både forsæder og 2. sæderække samt elektrisk nedfældelig 3. sæderække.

Man kan konfigurere sin Hongqi privatleasingaftale alt efter, hvor stor en månedlig ydelse, man vil have og naturligvis opgradere til et højere udstyrsniveau, hvis man vil have endnu mere luksus. For eksempel fås E-HS9 Premium til 5.695 kr. om måneden ved en udbetaling på 49.995 kr. (24 mdr. med årlig kørsel på 15.000 km og en samlet betaling på 187.825 kr.).

Med E-HS9 Premium bliver der skruet endnu mere op for ydelsen og luksusfølelsen. I tillæg til Comfort-niveauet tilbydes bl.a. Matrix LED forlygter, ”soft close” af døre, ambiente belysning, klimasystem til 3. sæderække og 12 højttalere – og køreoplevelsen forstærkes af et 99 kWh batteri med en rækkevidde på op til 465 km og en ydelse på 551 hk.

**Det med småt:**

Forbrug\*:216 Wh/km for Comfort - 220 Wh/km for Premium. Rækkevidde\*: 396 km for E-HS9 Comfort og 465 km for E-HS9 Premium. Halvårlig grøn ejerafgift: 370 kr. Opladningstid under optimale ladeforhold v/normalopladning 0-100%: ca. 8 t. ved max. ladeeffekt (11 kW); v/hurtig-/lynopladning 10-80%: ca. 30 min. ved max. ladeeffekt (140 kW). \*Påvirkes af kørestil, hastighed, vejr, tilvalg af udstyr mv., hvor især høj hastighed og lave temperaturer reducerer rækkevidden. Privatleasing via Drivalia. Priser er inkl. afleveringsgebyr 1.150 kr., finansierings- og leveringsomkostninger samt service i perioden. Ekskl. metallak, dæk, forsikring, strøm og grøn ejerafgift. Kaskoforsikring, positiv kreditgodkendelse og betaling via Betalingsservice forudsættes. Ved leasingperiodens udløb returneres bilen til Drivalia. Prisen gælder til 31.08.23, så længe lager haves.

**Faktaboks Hongqi**

Hongqi blev etableret i 1958 og er Kinas ældste bilproducent. I dag er Hongqi en førende producent af luksus/premiumbiler og er en del af FAW gruppen, der er Kinas andenstørste bilproducent. FAW har desuden joint venture med VW, Audi, Toyota og Mazda.

Hongqi er etableret globalt med de mest moderne produktionsfaciliteter i Kina med fokus på energioptimering, et designcenter i München under ledelse af chefdesigner Giles Taylor og et R&D center i Sillicon Valley.